A Tanács 1329/2003/EK rendelete

(2003. július 21.)

egyes Norvégiából származó mezőgazdasági és halászati termékekre vonatkozó vámkontingensek tekintetében a 992/95/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 133. cikkére,

tekintettel a Bizottság javaslatára,

mivel:

(1) A Norvégiából származó egyes mezőgazdasági és halászati termékekre vonatkozó közösségi vámkontingensek megnyitásáról és kezeléséről szóló, 1995. április 10-i 992/95/EK rendelet [1] szerint közösségi vámkontingenseket nyitottak meg a Norvégiából származó egyes mezőgazdasági és halászati termékekre vonatkozóan. Ezeket a kontingenseket az Európai Gazdasági Közösség és a Norvég Királyság között 1973. május 14-én megkötött megállapodás [2] szerint biztosították.

(2) Az Európai Közösség és a Norvég Királyság közötti levélváltás formájában kötött megállapodás alapján, amelyet a 2003/465/EK tanácsi határozat [3] hagyott jóvá, a két fél további kétoldalú kereskedelmi engedményekben állapodott meg a mezőgazdasági termékeket illetően. E megállapodás révén a Közösség vállalta, hogy minden egyes évben bizonyos feltételek mellett nulla vámtételű közösségi vámkontingenseket nyit meg számos, Norvégiából származó termék számára;

(3) Az említett vámkontingenseket ennek megfelelően minden év január 1-jétől december 31-ig kell megnyitni. A rendelet első naptári évben való alkalmazásakor, a teljes éves mennyiséget arányosan csökkenteni kell a kontingensek megnyitása előtt eltelt kontingensidőszakkal.

(4) A 09.0785 és 09.0786 tételszámú vámkontingensek mennyiségét át kell váltani euróra. Az euró összegét a Közösségi Vámkódex létrehozásáról szóló 1992. október 12-i 2913/92/EGK tanácsi rendelet [4] 18. cikkének (2) bekezdésével összhangban kell meghatározni, a norvég korona 2002. október 2-án az Európai Közösségek Hivatalos Lapjában [5] közzétett árfolyamának felhasználásával.

(5) 2004. január 1-től a 0204 KN-kód alá tartozó termékek vámkontingensét a juh- és kecskehús piacának közös szervezéséről szóló 2001. december 19-i 2529/2001/EK tanácsi rendelet [6] alapján kell kezelni. Ezért a Norvégiából származó termékek vámkontingensét csak a 2003. év végéig kell a 992/95/EK rendelet által felállított rendszer alapján kezelni. A 2003. év fennmaradó hónapjaira nézve ezeknek a termékeknek a behozatala tekintetében elő kellett írni, hogy a 2529/2001/EK rendelet alapján létrehozott rendelkezéseknek megfelelően származási bizonyítvány bemutatása szükséges.

(6) Ezért a 992/95/EK rendeletet megfelelően módosítani kell.

ELFOGADTA EZT A RENDELETET:

1. cikk

A 992/95/EK rendelet a következőképpen módosul:

1. Az 1. cikk a következő bekezdéssel egészül ki:

"(4) Mindazonáltal a (3) bekezdéstől eltérve a 0204 KN-kód alá tartozó termékek esetében az importőröknek a juh- és kecskehús piacának közös szervezéséről szóló 2001. december 19-i 2529/2001/EK rendelet [7] 16. cikkének (1) és (4) bekezdése alapján megállapított rendelkezéseknek megfelelően származási bizonyítvány bemutatása szükséges."

2. Az I. melléklet ennek a rendeletnek a mellékletével összhangban módosul.

2. cikk

(1) 2003-ban, az e rendelet mellékletével összhangban módosult 992/95/EK rendelet által előírt vámkontingensek éves mennyiségét arányosan csökkenteni kell a 3. cikk második bekezdésében meghatározott időpont óta eltelt egész hónapokban meghatározott kontingensidőszakkal. A kapott értéket a következő egész értékig felfelé kell kerekíteni.

(2) 2003-ra a 09.0761 tételszám alatti vámkontingens megnyitott mennyisége 770 tonna.

3. cikk

Ez a rendelet az Európai Unió Hivatalos Lapjában való kihirdetését követő napon lép hatályba.

2003. július 1-jétől kezdődően kell alkalmazni.

Ezt a rendeletet a 0204 KN-kód alá tartozó termékek esetében azonban csak 2003. december 31-ig kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 2003. július 21-én.

a Tanács részéről

az elnök

F. Frattini

[1] HL L 101., 1995.5.4., 1. o. A 3061/95/EK rendelettel ( HL L 327.,1995.12.30. 1. o.) módosított rendelet.

[2] HL L 171., 1973.6.27., 1. o.

[3] HL L 156., 2003.6.25., 48. o.

[4] HL L 302., 1992.10.19., 1. o., A legutóbb a 2700/2000/EK rendelettel (HL L 311.,2000.12.12. 17. o.) módosított rendelet.

[5] HL C 235., 2002.10.1., 1. o.

[6] HL L 341., 2001.12.22., 3. o.

[7] HL L 341., 2001.12.22., 3. o.

--------------------------------------------------

MELLÉKLET

A 992/95/EK rendelet I. melléklete a következőképpen módosul:

1. A

"Norvégiából származó termékek"

a következő megjegyzéssel egészül ki:

"A Kombinált Nómenklatúra értelmezési szabályai ellenére a termékek megnevezésének megfogalmazása kizárólag tájékoztató jellegűnek tekintendő; ennek a mellékletnek az összefüggésében ezeknek a vámkontingenseknek a körét a KN-kódok köre határozza meg. Azokban az esetekben, ahol ex KN-kódok szerepelnek, a vámkontingensek kitöltését a KN-kód és a vonatkozó megnevezés alkalmazásával együttesen kell meghatározni."

2. A táblázat a következőképp módosul:

a) a negyedik oszlop címének a helyébe lép: "A kontingens mennyisége (tonna, eltérő meghatározás hiányában)"

b) a 09.0757, 09.0761, illetve 09.0762 tételszámok sorainak helyébe a következők lépnek:

"09.0757 | ex080920 | Cseresznye frissen, július 16-tól augusztus 31-ig | 900 | mentes |

09.0761 | ex08101000 | Szamóca frissen, június 9-tól július 31-ig | 900 | mentes |

09.0762 | ex08101000 | Szamóca frissen, augusztus 1-től szeptember 15-ig | 900 | mentes |

c) a táblázat a következő tételekkel egészül ki:

"09.0781 | 02041000020421000204220204230002043000020441000204420204431002044390020450110204501302045015020450190204503102045039020450510204505302045055020450590204507102045079 | Juh vagy kecskehús frissen, hűtve vagy fagyasztva | 300 | mentes |

09.0782 | 0210 | Élelmezési célra alkalmas hús, vágási melléktermék és belsőség, sózva, sós lében tartósítva, szárítva vagy füstölve; élelmezési célra alkalmas liszt és őrlemény húsból, vágási melléktermékből vagy belsőségből | 200 | mentes |

09.0783 | 07041100 | Káposzta saláta | 300 | mentes |

09.0784 | 07051900 | Más saláta | 300 | mentes |

09.0785 | 06029051 | Évelő növény | 136212 EUR | mentes |

09.0786 | 06029070 | Gyökeres dugvány és csemete, a kaktuszok kivételével | 544848 EUR | mentes |

09.0787 | 1601 | Kolbász és hasonló termék húsból, vágási melléktermékből, belsőségből vagy vérből; ezeken a termékeken alapuló élelmiszerek | 300 | mentes |

--------------------------------------------------